Preşedintele Klaus Iohannis a declarat, vineri, că Summitul celor Trei Mări va fi organizat pe datorie, în contextul rectificării bugetare pentru Administraţia Prezidenţială propusă de Guvern. "Vom organiza summitul pe datorie. Aici ne duce Guvernul de incompetenţi, aici ne descurcăm. Summitul se va organiza în bună parte, pur şi simplu, pe datorie. Eu nu pot să anulez un summit pentru care ne-am luptat toţi, şi diplomaţia română, şi eu, un summit unde s-au făcut invitaţiile de anul trecut, deci la ediţia anterioară a summitului am convenit cu colegele şi colegii preşedinţi să facem acest summit în Bucureşti. Deci de contramandat nici nu poate fi vorba, de finanţat din bugetul curent dacă rămânem fără bani aşa cum îşi doreşte PSD nu putem şi atunci organizăm summitul pe datorie", a spus Iohannis. Summitul celor Trei Mări se va desfăşura pe 17 şi 18 septembrie la Bucureşti şi va fi organizat de Administraţia Prezidenţială. AGERPRES/(A-autor: Florentina Peia, editor: Karina Olteanu, editor online: Gabriela Badea)

Conținutul website-ului www.agerpres.ro este destinat exclusiv informării publice. Toate informaţiile publicate pe acest site de către AGERPRES sunt protejate de către dispoziţiile legale incidente. Sunt interzise copierea, reproducerea, recompilarea, modificarea, precum şi orice modalitate de exploatare a conţinutului acestui website. Detalii în secţiunea Condiții de utilizare. Dacă sunteţi interesaţi de preluarea ştirilor AGERPRES, vă rugăm să contactați Departamentul Marketing – marketing@agerpres.ro.

Utilizarea secţiunii Comentarii reprezintă acordul dumneavoastră de a respecta termenii şi condiţiile AGERPRES în ceea ce priveşte publicarea comentariilor pe www.agerpres.ro.